text: Billund rammes ikke af konflikt, i hvert fald i første omgang
  02 juli 2015 kl. 14.00
  LO vil i første omgang ikke inddrage Billund Lufthavn i konflikten mod Ryanair.
  Der er godt nok sendt et konfliktvarsel, der gælder lufthavnene både i Kastrup og Billund, og eventuelle sympatihandlinger kan fuldt lovligt sættes i værk begge steder. 
  Men LO oplyser i en pressemeddelelse, at der foreløbigt kun er varslet sympatikonflikt i Kastrup.
  Ryanair har haft base i Billund siden 2012 - UDEN at fagbevægelsen har varslet nogen former for konflikt mod selskabet.
  Hvad sker der nu i Ryanairsagen?
  